Diari Oficial de la Generalitat Valenciana


Sumari del DOGV 9792, del 20-02-2024 (2024/1325)

RESOLUCIÓ de 13 de febrer de 2024, de la Direcció General de Personal Docent, per la qual se citen a termini les persones interessades en el procediment ordinari número 2/00321/2023 perquè compareguen en la via jurisdiccional.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9792

Data del DOGV
:   20-02-2024

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2024/1325


Data del document
:   13-02-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Descriptors 

:   * Conselleria d'Educació, Universitats i Ocupació

RESOLUCIÓ de 13 de febrer de 2024, de la Direcció General de Personal Docent, per la qual se citen a termini les persones interessades en el procediment ordinari número 2/00170/2023 perquè compareguen en la via jurisdiccional. [2024/1325]  
El Tribunal Superior de Justícia, Sala Contenciosa Administrativa, Secció Segona, ha reclamat a esta unitat administrativa l'expedient referit al procediment que es descriu:  
Referència: recurs contenciós administratiu, procediment ordinari 2/000788/2023.  
Òrgan judicial: Tribunal Superior de Justícia de la Comunitat Valenciana.  
Recurrent: Álvaro José Gómez Sánchez.  
Persones interessades: aquelles els drets o els interessos legítims de les quals puguen quedar afectats per l'estimació de les pretensions de la part recurrent.  
  
Descripció: recurs contenciós administratiu contra la Resolució de 6 de novembre de 2023, de la Direcció General de Personal Docent, per la qual es desestimen els recursos presentats pel recurrent contra la Resolució de 9 de maig de 2023, de la directora general de Personal Docent, per la qual s'anuncia la publicació de les puntuacions definitives de la valoració de mèrits i contra la Resolució d'1 d'agost de 2023, de la directora general de Personal Docent, per la qual es publiquen les llistes actualitzades de persones seleccionades, totes estes resolucions es troben dins del procediment selectiu extraordinari d'estabilització per a l'ingrés, mitjançant concurs de mèrits, a la funció pública docent, convocat per l'Orde 66/2022, de 15 de novembre, de la Conselleria d'Educació, Cultura i Esport, en concret en el cos de professors d'Ensenyament de Secundària, especialitats d'organització i gestió comercial.  
  
D'acord amb el que preveu l'article 49 de la Llei reguladora de la jurisdicció contenciosa administrativa, s'acorda remetre al tribunal l'expedient a què es fa referència i citar a termini les persones interessades en el procediment descrit, a fi que puguen comparéixer en la via jurisdiccional en el termini de nou dies, si ho estimen convenient, mitjançant un escrit en la forma escaient, dirigit al Tribunal Superior de Justícia de la Comunitat Valenciana. Es fa constar, no obstant això, que la Generalitat, representada pels advocats i advocades de l'Advocacia General, compareix en este recurs en defensa del manteniment de l'acte objecte de recurs.  
  
València, 13 de febrer de 2024.- La directora general de Personal Docent: Sonia Amelia Sancho de Vicente.